Ulterior, am fost sunat din nou și de către domnul Sebastian Ghiță, prilej cu care am avut o discuție extrem de dură cu acesta, în care și el a ținut să îmi precizeze următoarele: 1.  Dorin Cocoș lucrează în numele președintelui Traian Băsescu, pentru Băsescu și Elena Udrea; 2.  Având această atitudine și comportament nu voi apuca sfârșitul anului în fotoliul de ministru; 3.  Am fost întrebat “ce treaba am eu cu bugetul Ministerului?” Și mi-a sugerat “să-mi văd de treaba mea și să accept condițiile puse de Cocoș - Florică - Pescariu, pentru că, în caz contrar, îmi voi pune serviciile în cap, având în vedere ca acești domni lucrează pentru “ei”; 4.  Sebastian Ghiță mi-a spus că va încerca să mă ajute dar cuplul Cocoș - Perscariu, cu sprijinul doamnei Udrea, era “mult mai tare decât” el la aceea dată.